再和
作者：文同
朝代：宋

paragraphs: 問子瞻，何江湖，乃心魏闕君豈無。
胡爲放浪檢束外，日與隠者相招呼。
籃輿往往從以孥，靈運石壁無此娛。
窮深極險興未已，豈復更憚梯登紆。
過客休誇衡與廬，天下此景君勿孤。
欲將文字寫物象，當截無限春江蒲。
登高能賦屬大夫，遊覽未厭嗟已晡。
安得世上有絕筆，盡取君詩妝在圖。
此身之外何贏餘，成然而寐其覺蘧。
請看湖上人名逋，此子形相誰解摹。